CELEX: 62021TN0085
Language: el
Date: 2021-02-08 00:00:00
Title: Υπόθεση T-85/21: Προσφυγή της 8ης Φεβρουαρίου 2021 — QF κατά Επιτροπής

22.3.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 98/36
            
         
      Προσφυγή της 8ης Φεβρουαρίου 2021 — QF κατά Επιτροπής
      (Υπόθεση T-85/21)
      (2021/C 98/41)
      Γλώσσα διαδικασίας: η γαλλική
      
         Διάδικοι
      
      
         Προσφεύγων: QF (εκπρόσωπος: S. Orlandi, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση περί μη εγγραφής του ονόματός του στον πίνακα επιτυχόντων του εσωτερικού διαγωνισμού COM/03/AD/18·
               
            
                  —
               
               
                  να καταδικάσει την Ευρωπαϊκή Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, ο προσφεύγων προβάλλει τρεις λόγους.
      
                  1.
               
               
                  Με τον πρώτο λόγο ακυρώσεως προβάλλεται έλλειψη ορθής αιτιολογίας. Ο προσφεύγων θεωρεί ότι στην αιτιολογία υπάρχει αναντιστοιχία μεταξύ της βαθμολογίας και του γράμματος των εκτιμήσεων. Περαιτέρω, η εξεταστική επιτροπή δεν γνωστοποίησε πριν από τις γραπτές εξετάσεις τα καθορισθέντα κριτήρια αξιολόγησης, οπότε ούτε ο προσφεύγων ούτε η αρμόδια για τους διορισμούς αρχή ήταν σε θέση να ελέγξουν τη νομιμότητα των κριτηρίων αυτών.
               
            
                  2.
               
               
                  Με τον δεύτερο λόγο ακυρώσεως προβάλλεται παραβίαση της αρχής της ίσης μεταχείρισης. Ο προσφεύγων προβάλλει ειδικότερα ότι η εξεταστική επιτροπή τροποποίησε, μετά τις εξετάσεις, τις βαθμολογίες που είχαν δώσει τα μέλη της βάσει ενός πίνακα αξιολόγησης, ενώ ο πίνακας αυτός αξιολόγησης προοριζόταν να εξασφαλίσει την ίση μεταχείριση των υποψηφίων.
               
            
                  3.
               
               
                  Με τον τρίτο λόγο ακυρώσεως προβάλλεται πρόδηλη πλάνη εκτίμησης στην οποία υπέπεσε η εξεταστική επιτροπή, καθόσον δεν αιτιολόγησε επαρκώς κατά νόμο την πρόδηλη αναντιστοιχία μεταξύ της βαθμολογίας και του γράμματος των εκτιμήσεων, από την άποψη της σύγκρισης με τις εκτιμήσεις άλλων υποψηφίων.